Kas te kõigepealt räägiksite selle projekti taustast.
Te alustasite LifeDevelopmentiga
ning see kasvas siis LifeConnect'iks?
LifeDevelopment on jüngerluse protsess,
mis aitab meie liikmetel selles tänapäevases kultuuris,
mida me nimetame postmodernistlikuks,
aidata kellelgi minna vaimulikule avastusretkele,
leida kontakt Jeesuse Kristusega ning saada Tema jüngriks.
See on LifeDevelopment, suur katus. Sellel protsessil,
mida me jagame inimestega, on seitse tasandit
alustades inimestega kontakti leidmisest,
piibellike väärtuste jagamine, kristluse tutvustamine,
adventistlike põhimõtete avastamine, ristimine,
hoolitsus ning uute liikmete varustamine.
Iga osa LifeDeveopmentis omab teatud ressursse.
Näiteks ajakiri, printmaterjalid, raamat ja DVD-d
ja nüüd kodulehekülg on viimane uus ressurss.
Ja seda me nimetamegi LifeConnectiks.
Mis on teie ootused?
Mida soovite selle kaudu teostumas näha?
Interneti kasutamine Jumala teenistuses
on avardanud meie ligipääsu paljudele inimestele.
Me räägime sadadest tuhandetest kui mitte miljonitest inimestest.
Ma usun, et läbi selle elektroonilise süsteemi
me suudame leida ühendust inimestega, suhelda nendega
ning paljud võtavad vastu need väärtused ja põhimõtted,
mida adventistid õpetavad ning mis on rajatud Piiblile.
Ja lõpuks tulevad nad kirikusse
ja neistki saavad Jeesuse Kristuse jüngrid.
Kuidas teie isiklikult näete, mida peaks
nendes interneti võrgustikes levitatama?
Mis peaks see sisu olema?
Siin juba küsiti, et kuidas sellises keskkonnas
levitada kolmeingli kuulutust.
Kas see peaks olema kolmeingli kuulutuse levitamine?
Või millest see peaks koosnema?
Muidugi peame me jagama inimestega seda, mida me usume,
oma vaimulikust kogemusest, elust, väärtustest,
mida me ellu rakendame, põhimõtetest, mida me tähtsaks peame.
Ning see hõlmab kõike, millesse me usume,
kaasa arvatud kolmeingli kuulutus.
Ainus erinevus on lähenemises mida me kasutame.
Me ei lähene inimestele stiilis ?sina ei tea,
mina tean, ma räägin sulle? või kasutades keelt,
mida me räägime kirikus ning mis on nii arhailine,
et inimesed seda ei mõista.
See peab olema väga selge ja arusaadav keel
tänapäeva generatsioonile.
Ja me peaksime väljendama seda suhtumises.
Luba ma jagan sinuga, millesse mina usun
ja mida mina olen kogenud
ja võib-olla sellest võib olla kasu ka sulle.?
Te olete selle ideega nüüd reisinud läbi terve Euroopa.
Milline on olnud vastuvõtt?
Vastuvõtt on olnud vägev.
Mis puudutab vastuvõttu, siis ma olen olnud väga rahul.
Igas riigis, mida me siiamaani oleme külastanud,
on kokku tulnud suur hulk inimesi
ja paljud neist on pühendunud selle teenistuse toetamisele.
Nii et ma olen väga õnnelik.
Ainus mure on see, kuidas me suudame seda kodulehte töös hoida.
See on päris suur, paljude detailidega ning see nõuab palju tööd,
et lisada sinna pidevalt uut materjali, uusi asju.
Nii et see saab arvatavasti olema suur väljakutse,
kuid mitte liikmete toetus ja vastuvõtt.
Mulle paistab, et igast vanusest inimesed,
peamiselt muidugi noored,
kuid siiski kõigist vanuserühmadest inimesed on huvitatud,
kuidas me saaksime kasutada uut tehnoloogiat
Jeesuse Kristuse evangeeliumi kuulutamisel.